**Obec Čachtice**

Všeobecne záväzné nariadenie

č.6/2015

o vymedzení miest na umiestňovanie volebných plagátov v čase volebnej kampane na území obce Čachtice

Toto Všeobecne záväzné nariadenie bolo schválené Obecným zastupiteľstvom v Čachticiach dňa 9.12.2015, uznesením č. 90/2015.

Návrh VZN bol podľa §6 ods.3 Zák.č.369/1990 Zb. zverejnený na úradnej tabuli obce Čachtice od 20.11.2015 do 9.12.2015.

Toto VZN bolo vyvesené na úradnej tabuli obce Čachtice dňa 10.12.2015 a zvesené dňa 28.12.2015.

Účinnosť nadobudlo 15-tým dňom po schválení obecným zastupiteľstvom.

Mgr.Michal Balala

starosta obce

Všeobecne záväzné nariadenie

č. 6/2015

OBCE ČACHTICE

o vymedzení miest na umiestňovanie volebných plagátov v čase volebnej kampane na území obce Čachtice

Obec Čachtice, v zmysle § 6 ods. 1 zákona SNR č. 369/1990 Zb. o obecnom zriadení v platnom znení a v nadväznosti na § 24, ods. 13, zákona č. 333/2004 Z. z. o voľbách do NR SR v platnom znení, § 19, ods. 7, zákona č. 331/2003 Z. z. o voľbách do Európskeho parlamentu v platnom znení, § 27 zákona č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku v platnom znení, § 30, ods. 10, zákona č. 346/1990 Zb. o voľbách do orgánov samosprávy obcí platnom znení, § 15 a § 50 a 51 zákona č. 46/1999 Z. z. o spôsobe voľby prezidenta SR, o ľudovom hlasovaní o jeho odvolaní a o doplnení niektorých ďalších zákonov v platnom znení, § 17 a 27, zákona č. 564/1992 Zb. o spôsobe vykonania referenda v platnom znení sa uznieslo na tomto všeobecne záväznom nariadení (ďalej len VZN).

Č**lánok I.**

**Úvodné ustanovenia**

Toto VZN sa vydáva s cieľom stanoviť podmienky umiestňovania volebných plagátov a na verejných priestranstvách na území obce Čachtice (ďalej len "obec") v čase volebnej kampane volieb:

a.) Národnej rady Slovenskej republiky,

b.) Európskeho parlamentu,

c.) orgánov samosprávnych krajov

d.) orgánov samosprávy obcí

e.) prezidenta SR f.) referendum

**Článok II.**

**Definícia pojmov**

1. Voľbami sa na účely tohto VZN rozumejú príslušné voľby do Národnej rady

Slovenskej republiky, Európskeho parlamentu, orgánov samosprávnych krajov, orgánov samosprávy obcí, prezidenta SR a referenda.

2. Volebnou kampaňou sa na účely tohto nariadenia rozumie činnosť politickej strany,

koalície alebo nezávislého kandidáta, prípadne ďalších subjektov zameraná na

podporu alebo slúžiaca na prospech kandidujúcej politickej strany, koalície alebo

nezávislého kandidáta formou umiestňovania plagátov na verejných priestranstvách obce. Podrobnosti o podmienkach volebných kampaní podľa ods.1 ustanovuje platná legislatíva SR. 3. Za kandidujúci subjekt sa na účely tohto nariadenia rozumie kandidujúci politický

subjekt (politická strana alebo hnutie alebo ich koalícia) alebo kandidujúci jednotlivec.

4. Za volebný plagát sa na účely tohto nariadenia považujú tlačené alebo písané

materiály, vrátane letákov, oznamov, prospektov, samolepiek a iných písaných alebo

tlačených materiálov, ktoré svojím obsahom propagujú vo voľbách kandidujúci

subjekt.

**Článok III.**

**Umiest**ň**ovanie volebných plagátov**

1. Umiestňovať volebné plagáty na verejných priestranstvách možno začať na základe príslušného vyhlásenia predsedu NR SR a v zmysle príslušnej platnej legislatívy SR len na tých miestach, ktoré vyhradila obec týmto nariadením, pričom každý kandidujúci subjekt môže na miestach vyhradených na umiestňovanie volebných plagátov využiť približne rovnako veľkú plochu tak, aby boli dodržané zásady rovnosti kandidujúcich politických strán, nezávislých kandidátov alebo koalícií.

2. Stranám, nezávislým kandidátom a koalíciám je zakázané vysielať politickú reklamu v miestnom rozhlase a uverejňovať volebné plagáty v miestnej káblovej televízii.

3. Miestom určeným na umiestňovanie volebných plagátov v obci Čachtice je:

* drevený panel na južnej stene budovy Požiarnej zbrojnice, na ul.Malinovského 879

4. Na iných miestach v obci je vylepovanie volebných plagátov zakázané.

5. Vylepovanie a údržba volebných plagátov počas predvolebnej kampane na mieste

vyhradenom obcou v odseku 3. je vecou každého kandidujúceho subjektu, ktorý znáša všetky súvisiace náklady.

6. Znehodnocovanie plagátov konkurenčných kandidujúcich subjektov na mieste

určenom na vylepovanie plagátov prelepovaním nie je dovolené.

7. Za odstránenie volebných plagátov po určenom čase z miesta vyhradeného obcou v odseku 3 zodpovedá obecný úrad.

**Článok IV.**

**Podmienky na umiestňovanie volebných plagátov na verejných priestranstvách obce Čachtice počas volebnej kampane**

1. Reálne rozdelenie vyhradenej plochy pre jednotlivé volebné plagáty obec Čachtice vykoná až po zverejnení vyžrebovaných čísiel zaregistrovaných kandidátnych listín.
2. Následne sa vyhradená plocha rozdelí v rovnakom pomere podľa počtu kandidujúcich subjektov a jednotlivé rozdelené plochy sa číselne označia.
3. Politický subjekt umiestni svoj volebný plagát na plochu označenú číslom zhodujúcim sa s vyznačeným číslom určeným jej kandidátnej listiny.
4. Vyhradená plocha bude k dispozícií kandidujúcim subjektom až do skončenia volebnej kampane, bez ohľadu či kandidujúci subjekt svoje právo na umiestnenie volebného plagátu využije, alebo nie.
5. Ak kandidujúci subjekt nevyužije svoje právo na umiestnenie volebného plagátu na vyhradenej ploche v zmysle v Čl. III bod 3. tohto VZN, ostane jeho miesto určené na umiestnenie volebného plagátu prázdne a nie je ho možné použiť na umiestnenie volebných plagátov iných kandidujúcich subjektov.

**Článok V.**

 **Termíny na vylepovanie plagátov**

1. Pre voľby do NRSR – obec vyhradí vylepovacie miesta 21 dní pred voľbami1 a končí sa 48 hodín pred začiatkom volieb. 2. Pre voľby do Európskeho parlamentu - umiestňovať volebné plagáty na verejných priestranstvách možno začať 21 dní predo dňom volieb len na tých miestach, ktoré vyhradila obec svojím všeobecne záväzným nariadením2 3. Pre voľby do samosprávnych krajov - časom volebnej kampane sa rozumie obdobie začínajúce 17 dní a končiace 48 hodín pred začatím volieb3 , obec na účely volebnej kampane najneskôr 35 dní predo dňom konania volieb vyhradí plochu na vylepovanie predvolebných plagátov4

4. Pre voľby do samosprávy obcí - kampaň sa začína 17 dní a končí sa 48 hodín pred začiatkom volieb5 , miesta na umiestňovanie plagátov vymedzí obec svojím VZN6 . 5. Pre voľby prezidenta SR - kampaň pred voľbou sa začína 15 dní a končí sa 48 hodín pred začiatkom voľby7 , ak sa koná druhé kolo voľby, kampaň sa začína vyhlásením výsledkov prvého kola voľby ústrednou volebnou komisiou a končí sa 48 hodín pred konaním druhého kola voľby8 . Obec v určuje v tomto VZN miesta na vylepovanie plagátov v zmysle § 51 zákona č. 46/1999 Z.z. o spôsobe voľby prezidenta SR a najmä § 6 ods.1, zákona č. 369/1990 Zb. o obecnom zriadení. 6. Pre referendum – obmedzenie platí len pre zverejňovanie výsledkov prieskumov verejnej mienky, ktoré sa týkajú otázok predložených v referende - možno ich zverejniť najneskôr tri dni predo dňom konania referenda9 , vylepovanie propagačných plagátov môže začať dňom vyhlásenia referenda. Obec v určuje v tomto VZN miesta na vylepovanie plagátov v zmysle § 27 zákona č. 564/1992 Zb. o spôsobe konania referenda a najmä § 6 ods.1, zákona č.369/1990 Zb. o obecnom zriadení.

1 § 24, ods. 13, zákona č. 333/2004 Z.z. o voľbách do NR SR 2 § 19, ods. 7, zákona č. 331/2003 Z.z. o voľbách do EP 3 § 27, ods. 1, zákona č. 303/2001 Z.z. o voľbách do orgánov samosprávnych krajov 4 § 27, ods. 2, zákona č. 303/2001 Z.z. o voľbách do orgánov samosprávnych krajov

5 § 30, ods. 2, zákona č. 346/1990 Zb. o voľbách do orgánov samosprávy obcí 6 § 30, ods. 10, zákona č. 346/1990 Zb. o voľbách do orgánov samosprávy obcí 7 § 15, ods. 1, zákona č. 46/1999 Z.z. o spôsobe voľby prezidenta 8 § 15, ods. 18, zákona č. 46/1999 Z.z. o spôsobe voľby prezidenta 9 § 17, ods. 1, zákona č. 564/1992 Zb. o spôsobe konania referenda

Č**lánok VI.**

**Kontrola dodržiavania nariadenia a sankcie**

1. Kontrolu nad dodržiavaním tohto nariadenia bude vykonávať hlavný kontrolór obce a určení zamestnanci obce.

2. Porušenie ustanovení tohto VZN fyzickou osobou je priestupkom podľa zákona č. 372/ 1990 Zb. o priestupkoch v znení neskorších zmien a doplnkov.

3. Za porušenie tohto VZN možno v zmysle § 86 písm. b) zákona č. 372/ 1990 Zb. o priestupkoch v znení neskorších zmien a doplnkov uložiť pokutu do výšky 33 € starosta obce.

4. Právnickej osobe alebo fyzickej osobe oprávnenej na podnikanie, ktorá poruší toto VZN môže starosta obce v súlade s § 13 ods. 9 písm. a) a b) zákona č. 369/ 1990 Zb. o obecnom zriadení v znení neskorších zmien a doplnkov uložiť pokutu do výšky 6 638 €.

5. Oprávnenia iných orgánov podľa osobitných predpisov nie sú týmto nariadením dotknuté.

Č**lánok VII.**

**Závere**č**né ustanovenia**

1. Toto VZN bolo schválené uznesením Obecného zastupiteľstva v Čachticiach č. 90/2015,

 dňa 9.12.2015.

2. Toto VZN nadobúda účinnosť 15-tým dňom po schválení obecným zastupiteľstvom.

3. Dňom nadobudnutia účinnosti tohto VZN sa zrušuje VZN č.1/1998 o určení miest

 na vylepovanie volebných plagátov na verejných priestranstvách.

4. Zmeny a doplnky tohto Všeobecne záväzného nariadenia schvaľuje Obecné zastupiteľstvo obce Čachtice.

V Čachticiach 10.12.2015

Mgr.Michal Balala

 starosta obce